source: fineweb

text: Սեպտեմբերի 11-ին` Խաչվերացի տոնի օրը, Արկազի Սբ. Խաչ վանքի ուխտի օրն է: Վայոց ձորի մարզի Վերնաշեն գյուղից 7 կմ դեպի արեւելք գտնվում է Արկազի Ս. Խաչ վանքը (Թանահատի վանքից (Գլաձորի միջնադարյան համալսարանից) 2կմ արեւելք), որը Վայոց ձորի նշանավոր ուխտատեղիներից է եւ պատմական աղբյուրներում հիշատակվում է 8-րդ դարից: Վանքը կոչվում է Սուրբ Խաչ, քանի որ եկեղեցու հարավ-արեւելյան ավանդատանն է ամփոփված Հիսուս Քրիստոսի խաչելության փայտի մասունքը: Ինչպես ավանդվում է Հովհաննես Դրասխանակերտցի կաթողիկոս-պատմիչի, Ասողիկի եւ այլոց կողմից, երբ 7-րդ դարում Հերակլ Բյուզանդական կայսրը հաղթելով պարսիկներին եւ ազատելով Խոսրով արքայի կողմից գերեվարված խաչափայտը, իր բանակով անցնում է Հայոց աշխարհը։ Այստեղ նրան է ներկայանում Սյունյաց Բյուրեղ տիկինը, որը դեպի Պարսկաստան արշավանքից առաջ, Վասպուրականում Հերակլ կայսերը ընծայել էր հազար սաղավարտ, ոսկեկուռ զեն եւ հազար զրահ, եւ հանձնել էր 3.000 մարդուց բաղկացած մի գունդ։ Երբ Հերակլ կայսրը, ի նշան երախտիքի, առաջարկում է կամ գանձ, կամ երկիր, Սյունյաց տիկինը խնդրեց Կենաց փայտից մի կտոր, որի մի մասն էլ ամփոփել է այստեղ։ Սուրբ Խաչը Հայաստանի նշանավոր ուխտագնացության վանքերից մեկն է եղել։ Նրա տոնը եղել է հոկտեմբերի 8-ին կամ 11-ին (Հավանաբար հին տոմարով է)։ Շնորհիվ այդ բանի, Արկազի Սուրբ Խաչ վանքը մշտապես իրեն է գրավել բազմահազար ուխտավորների, ոչ միայն շրջակա գյուղերից, այլեւ ուրիշ գավառներից ու քաղաքներից, նույնիսկ` արտասահմանից։ Վանքը նախկինում փոքր է եղել։ Նրա վերակառուցման նախաձեռնությունը 19-րդ դարի Վայոց ձորի նշանավոր քահանաներ մալիշկեցի Տեր–Առաքել Տեր–Աստվածատրյանինը եւ Բաշքենդցի (Վերնաշեն) Տեր–Ավագ Աբրահամյանինն է, 1960-1964թթ.: Այնուհետեւ եկեղեցու վերաշինման հարցը իր ձեռքն է վերցրել Գեւորգ Դ կաթողիկոսը։ Վերջապես վանքի վերաշինությունն ավարտվում է 1871թ. եւ հետեւյալ 1872թ. աշնանը, Սուրբ Խաչի տոնի օրը` հոկտեմբերի 10-ին, բազմահազար ուխտավորների ու հյուրերի ներկայությամբ օծվում է Գրիգոր եպիսկոպոս Գրիգոր Մուշեղյանցի կողմից (Քաջբերունի, Ճանապարհորդական նկատողություններ, էջ 270-271, Երեւան -2003թ. )։ Եկեղեցին կառուցված է սրբատաշ ավազաքարից եւ իրենից ներկայացնում է գմբեթավոր բազիլիկա. չորս մույթերը, որոնք, իրար են միանում կամարներով, իրենց վրա են կրում գմբեթը: Արեւելյան մասում է գտնվում կիսաշրջանաձեւ խորանը եւ ավանդատները: Մուտքերը երեքն են՝ արեւմտյան, հարավային եւ հյուսիսային կողմերից: Եկեղեցին շրջափակված է քարե պարիսպով, որի ներսում պահպանվել են վանականների եւ ուխտավորների համար նախատեսված սենյակները: Արկազի վանքի հետ է կապված նաեւ Վայոց ձորի նորագույն պատմության շատ էջեր։ Վայոց ձորի հրամանատար Յապոնը, Հովհաննես Պարոնյանը Զանգեզուրից անցնելով Վայոց ձոր, իր շտաբը տեղավորեց Արկազի Սուրբ Խաչ վանքին կից սենյակներում եւ 1921թ. փետրվարի 16-17-ին այստեղից սկսեց ղեկավարել Վայոց ձորի ազատագրումը բոլշեւիկներից։ Վանքի վերջին վերանորոգությունը (ճարտ.` Անդրանիկ Սարգսյան) ավարտվել է 2011թ.-ին` բարերարությամբ Վարդան Հայրապետյանի եւ մեծ հանդիսավորությամբ վերաօծվել է սեպտեմբերի 11-ին՝ Խաչվերացի տոնի օրը, Ն.Ս.Օ.Տ.Տ. Գարեգին Բ Ամենայն Հայոց Կաթողիկոսի ձեռամբ: Վանքին կից ուխտավորների համար կառուցվել է նաեւ սեղանատուն եւ զանգակատուն: Արկազի Սբ. Խաչը գործող եկեղեցի է:


text: «Ժամանակ» թերթը գրում է. «Վարդենիսում շրջանառվող լուրերի համաձայն՝ իշխանությունները նոյեմբերին կայանալիք քաղաքապետի ընտրությունների ժամանակ սատարելու են Արամ Հարությունյանին, ով, ըստ քաղաքում շրջանառվող լուրերի, մտերմիկ շրջապատի հետ մեկնել է ՌԴ եւ արդեն նշում է իր «դաբրոն»։ Բացի իշխանական լծակներից, ըստ մեր աղբյուրների՝ Հարությունյանը հայտարարել է, որ հիմնական օգնությունը ստանալու է եղբորից, ով Վարդենիսի տուն-ինտերնատի տնօրենն է եւ շուրջ 400 աշխատակից ունի, որոնց եւ նրանց ընտանիքի անդամներին թեկնածուն համարում է իրեն ձայն տվող։ Վարդենիսի մեր աղբյուրները պնդում են, որ տուն-ինտերնատի տնօրեն ու ապագա թեկնածուի եղբայր Արտակ Հարությունյանը ժամանակին փաստաթուղթ կեղծելու կամ խաբեության այլ ճանապարհով ժամկետային զինվորական ծառայությունից խուսափելուն օժանդակելու կասկածանքով ձերբակալվել էր, իսկ Վարդենիսի սոցիալական աջակցության տարածքային գործակալության պետ եւ ներկայումս իշխանական թեկնածու դառնալու մեծ շանս ունեցող Արամ Հարությունյանի անունն էլ կապվում է, ժողովրդի լեզվով ասած, «Փարոսների» մութ գործերի հետ»: Առավել մանրամասն՝ թերթի այսօրվա համարում


text: Europework աշխատում է ձեզ համար Մենք կամուրջներ ենք կառուցում միջեւ մարդկանց եւ երկրների Մեզ համար կամուրջները խորհրդանշում են առաջարկի եւ պահանջարկի միաձուլումը աշխատաշուկայում: Սակայն, կամուրջը շատ ավելին է, քան պարզապես երկու կետերի միջեւ կապ: Կամուրջը հստակ աշխատանք է եւ պետք է լինի ուժեղ ու կայուն, որպեսզի իրականացնի իր նպատակը: Բացի այդ, պետք է կարողանալ ապավինել կամրջին՝ դրանից օգտվելու համար: Europework-ն օտարերկրյա բժիշկների հավաքագրման միջազգային գործակալություն է եւ ունի իր նստավայրը Շվեյցարիայում: Մենք տրամադրում ենք գերմանական հիվանդանոցներին բժիշկ-օգնականներ եւ բժիշկ-մասնագետներ ամբողջ աշխարհից: Եթե Դուք անցել եք վերապատրաստում Գերմանիայում, մենք կարող ենք Ձեզ ուղարկել նույնիսկ Եվրապայի այլ երկրներ, որտեղ վարձատրությունները շատ ավելի հետաքրքրական են: Գերմանացի բժիշկ-մասնագետը դարձել է իր սեփական բրենդը: Գերմանացի բժիշկ-մասնագետը հանդես է գալիս կատարողականով եւ որակով, կառուցվածքով եւ մասնագիտական գիտելիքով, ինչպես նաեւ փորձով եւ փորձաքննությամբ: Այդ հմտություններն ապահովում են կլինիկաներին եւ իրենց հիվանդներին ապահովության զգացումով եւ ապահովագրում են կարողունակություն: Due to my previous companies, I have lived in different countries in Europe. I was born in the Netherlands, but I lived for several years in France and in Germany. So the name Europework was coming up easy when I started to mediate free postions in Europe. As such, I have experienced several times how it is to enter new countries, where they have other habits, other ways to handle things and where they speak another language. I experienced that, when you are trying to integrate into other countries the cause of problems is usually a lack of language and not cultural differences. I also want to point out that mediation of physicians is a very personal process. I mean by this that although the regulations are equal for everybody, we still have to deal with different interpretations of those regulations. We have the official permission of the Swiss government to mediate jobs for foreign doctors in Switzerland. Only Swiss mediation agencies are allowed to mediate jobs for foreign doctors in Switzerland. Foreign mediation agencies have to pay a penalty of CHF 100.000,-.


text: «Բոկո Հարամ» ահաբեկչական կազմակերպության իսլամիստները առեւանգված 76 աշակերտուհու են ազատ արձակել: Այս մասին մարտի 21-ին հայտնել է երկրի կառավարությունը: Խոսքը 2018 թվականի փետրվարին Նիգերիայի հյուսիսարեւելյան գյուղերից մեկում առեւանգված աղջիկների մասին է: Երկրի տեղեկատվության նախարար Լայ Մոհամեդը տեղեկացրել է, որ 76 մարդու վերադարձը «փաստագրված է», փոխանցում է DW–ն։ Աշակերտուհիների ազատ արձակման լուրը թվիթերյան իր էջում հաստատել է նաեւ Նիգերիայի նախագահի խորհրդականը: Հաղորդվում է, որ առավոտյան աղջիկներին գյուղ են բերել 9 մեքենայով եւ թողել են դպրոցի մոտակայքում: Տեղի բնակիչներից մեկի խոսքով՝ իսլամիստներն իրենց գործողություններն անվանել են «նախազգուշացում»՝ պահանջելով աղջիկներին այլեւս դպրոց չուղարկել:


text: Երեւանի Կոմիտաս փողոցում գտնվող HSBC բանկի մոտ կրակոցներ հնչեցին։ Այս մասին Sputnik Արմենիային հայտնում է ականատեսը։ Մեր զրուցակիցը դեպքի վայրից հայտնում է նաեւ, որ կրակոցների հետեւանքով երկու վիրավորներ կան։ Տեղում են նաեւ ոստիկանության մի քանի տասնյակ աշխատակիցներ։ Նախնական տվյալներով` հարձակվողները փորձել են թալանել բանկը, ինչը նրանց հաջողվել է։ Ոստիկանությունն այս պահին կատարվածի մասին որեւէ տեղեկություն չի տրամադրում։ ՀՀ ոստիկանության լրատվության, հասարակայնության հետ կապերի ու վերլուծության բաժնի պետ Էդգար Ջանոյանը մեր հարցին ի պատասխան հայտնեց, որ այս պահին ոստիկանությունը ճշտում է տեղեկությունը։


text: Խորհրդարանն այսօր 87 կողմ եւ 7 դեմ ձայների հարաբերակցությամբ վավերացրեց հայ-ռուսական համատեղ զորախումբ ստեղծելու մասին համաձայնագիրը, դեմ արտահայտվեցին միայն ընդդիմադիր «Ելք» խմբակցության պատգամավորները։ Նշենք, որ ըստ համաձայնագրի, զինված ուժերի միացյալ խմբավորումը 2 երկրների քաղաքացիներին պետք է պաշտպանի արտաքին եւ ներքին ռազմական սպառնալիքներից։ Իշխող Հանրապետականի (ՀՀԿ) խոսնակ, Ազգային ժողովի փոխնախագահ Էդուարդ Շարմազանովն «Ազատության» հետ զրույցում շեշտեց՝ հայ-ռուսական միացյալ զորախումբը Հայաստանի անվտանգության եւ պաշտպանական համակարգի ամրապնդման համար է, որ միտված է պաշտպանել Հայաստանի անվտանգությունը բոլոր սպառնալիքներից՝ կլինի դա Ադրբեջանից, թե Թուրքիայից։ Նկատենք, սակայն, հայ-ռուսական զորախումբը Ղարաբաղի վրա հարձակման դեպքում միջամտության լիազորություն չունի։ «Ազատություն». - Եթե նույն Տավուշում, իսկապես նույն իրավիճակը սկսվի, այս զորախումբն ի՞նչ է անելու, կգնա՞, օրինակ, Տավուշի մարզ Չինարի գյուղ եւ կփորձի՞ սահմանամերձ շրջանում որոշակի գործողություն կատարել։ Շարմազանով. - Ես չեմ ուզում, որ մենք այդքան պրիմիտիվ նայենք այդ զորախմբին, ես ավելի գլոբալ եմ նայում։ «Ազատություն». - Մարդիկ ուզում են հասկանալ՝ եթե սկսվում է ինչ-որ լարված իրավիճակ, իրենք կարո՞ղ են որոշակի հույսեր կապել այս համատեղ զորախմբի հետ։ Շարմազանով. - Նախեւառաջ, եթե Հայաստանի Հանրապետության սահմանների վրա սկսում է որեւէ լարված իրավիճակ եւ Հայաստանի Հանրապետությունը դիմում է իր դաշնակիցներին՝ ՀԱՊԿ-ին եւ Ռուսաստանին, նրանք պարտավոր են, ըստ ՀԱՊԿ կանոնադրության, միջամտել եւ պաշտպանել Հայաստանի Հանրապետությանը, այդ թվում՝ նաեւ այդ զորախումբը, եթե կարիք լինի։ «Ազատություն». - Պետք է դիմե՞լ այդ զորախմբին։ Շարմազանով. - Խաղաղ ժամանակ սրա ղեկավարը ենթարկվում է Հայաստանի Հանրապետության գերագույն գլխավոր հրամանատարին, Աստված մի արասցե, մարտահրավերների ժամանակ եւ պատերազմական ժամանակ երկու՝ հայկական եւ ռուսական կողմը միասին կոնսենսուսով կառավարում են։ «Ազատություն». - Պարոն Շարմազանով, Դուք կարծում եք, որ հանրությունն իսկապես կկարողանա՞ ճիշտ ընկալել, թե ինչպես է Ռուսաստանն ամենավերջին հարձակողական զենքերով զինում Ադրբեջանին, հետո գալիս Հայաստանի հետ համատեղ զորախումբ ստեղծում, որպեսզի Ադրբեջանի սպառնալիքները չեզոքացնի։ Շարմազանով. - Նախ Ռուսաստանը չի ստեղծում, մենք միասին ենք ստեղծում, երկրորդը՝ հանրության փոխարեն չեմ կարող խոսել, եւ դա անշնորհակալ գործ է՝ հանրության կարծիքը վերարտադրել եւ ասել։ «Ազատություն». - Ռուսաստանի այս պահվածքը կհասկանա՞ հանրությունը։ Շարմազանով. - Ո՞ր պահվածքը։ «Ազատություն». - Այն, որ մի կողմից զինում է, մյուս կողմից գալիս, ասում է՝ «ես իմ զինած երկրից քեզ կպաշտպանեմ»։ Շարմազանով. - Լավ, մի վայրկյան, ես Ձեզ բան եմ ասում՝ եթե մենք էս միացյալ զորախումբը չենք ստեղծում, դրա փոխարեն ի՞նչ ենք ստեղծում։ Հլը զենքի վաճառքը դիր մի կողմ, եթե այս միացյալ զորախումբը մեզ հավելյալ հնարավորություն է տալիս անվտանգության ամրապնդման...եթե դուք երկու վերարկու ունենաք, երրորդ վերարկուն ձեզ նվիրեն կամ մատչելի գնով տան, դուք կվերցնեք, չէ՞, չեք ասի, որ ինձ տալիս է էդ վերարկուն, մի վերարկու էլ տվել է հարեւանի կնոջը: Սա բխում է մեր պետական շահերից: Եթե ես գտնեի, որ այս միացյալ զորախումը ոչ թե ավելացնում է, այլ վտանգում է Հայաստանի ազգային անվտանգությունը, կներեք՝ էդքան քաջություն ունեի, որ դեմ քվերակեի: «Ազատություն». – Զորախումբը Ղարաբաղի անվտանգության հարցերով չի՞ զբաղվելու: Շարմազանով. – Ոչ, Ղարաբաղի անվտանգության երաշխավորը Հայաստանի Հանրապետությունն է: Պետք չի պրիմիտիվացնել: «Ազատություն». – Ինչու՞ է Ռուսաստանն ուզում Հայաստանի հետ նման զորախումբ ստեղծել: Շարմազանով. – Ռուսաստանը չի ուզում, մենք ենք ուզում Ռուսաստանի հետ միասին: Մենք երկուսով ուզում ենք: Այնպես չի, որ Ռուսաստանն ուզում է, մենք դեմ ենք, նման բան չկա: Ոչ՛ ԵՏՄ ենք Ռուսաստանի ուզելով մտել, Ոչ՛ ՀԱՊԿ, ո՛չ էլ էս միավորված զորախումբը: «Ազատություն». – Ռուսաստանի շահը ո՞րն է: Շարմազանով. – Ռուսաստանն այստեղ՝ Հարավային Կովկասում, ինչպես Միացյալ Նահանգները, Թուրքիան, Իրանը, ունի լուրջ պետական աշխարհաքաղաքական, աշխարհատնտեսական շահեր: «Ազատություն». – Այստեղ ռուսական 102-րդ ռազմաբազան Ռուսաստանին չի՞ բավարարում ՀԱՊԿ-ի շրջանակներում իր ներկայությունը տարածաշրջանում ապահովելու համար: Շարմազանով. – Կներեք, որ դուք երկու վերարկու ունենաք, հնարավորություն լինի երրորդ վերարկուն մատչելի գնով վերցնել, կառնե՞ք, թե չէ: Անդրադառնալով նախկին վարչապետ, ընդդիմադիր «Ելք» խմբակցության պատգամավոր Արամ Սարգսյանի այն պնդմանը, թե Ռուսաստանին անվճար տրամադրվող 102-րդ ռազմաբազայի վարձակալության գումարով, որը 2-ից մինչեւ 10 միլարդ դոլար կարող է կազմել, Հայաստանը հնարավորություն կունենա զենք- զինամթերք ձեռք բերելու ցանկացած երկրից, իշխող Հանրապետականի խոսնակը հակադարձեց՝ նաեւ Արամ Սարգսյանի վարչապետության ժամանակ Ռուսաստանին ռազմաբազան տրամադրվել է անվճար հիմունքներով։ Ավելին, ըստ Շարմազանովի, Հայաստանին մատչելի գներով տրամադրված ռուսական զենք-զինամթերքը համարժեք է ռազմաբազայի վարձակալությունից ստացվելիք գումարին։ «Նոր չի եղել, որ Սերժ Սարգսյանը, Էդվարդ Շարմազանովն ու Վիգեն Սարգսյանը քնեցին զարթնեցին, ասեցին՝ ռազմաբազայի փողը մի տվեք: Լեւոն Տեր-Պետրոսյանը հայրենասեր չի եղել, Ռոբերտ Քոչարյանը չի եղել, Վազգեն Սարգսյանը չի եղել, Սերժ Սարգսյանը չի եղել, մենակ իրենք եղան հայրենասե՞ր: Էն օգուտներով, էն մատչելի տարբերակով, որ մեզ տրամադրում է զենք եւ զինամթերք Ռուսաստանի Դաշնությունը, որեւէ պետություն չի կարող էդ ծավալի եւ դրան մոտ պայմաններով առաջարկել»,- ասաց Ազգային ժողովի փոխոսնակը: Նա այսօր վերահաստատեց երեկ խորհրդարանի ամբիոնից հնչեցրած իր այն միտքը, թե Հայաստանը միայնակ չի կարող ամբողջությամբ ապահովել իր անվտանգությունը: Շարմազանովը շեշտեց՝ իր այդ հայտարարությունը տրամաբանական է, այժմ էլ պնդում է՝ որեւէ երկիր, բացառությամբ մի քանի գերտերությունների, միանյակ չի կարող ամբողջությամբ կազմակերեպել իր պաշտպանությունը։ «Եթե այդպես լիներ, ապա ինչու՞ էր ստեղծվում ՆԱՏՕ-ն, ինչու՞ էր ստեղծվում ՀԱՊԿ-ը: Եթե մենք միայնակ կարող էինք ամբողջությամբ մեր պաշտպանությունն ապահովել, բա ինչու՞ ենք մտել ՀԱՊԿ: Էս ռուսական 102-րդ ռազմաբազան ի՞նչ է անում, ձեւի համար, ֆասադի համար բերել դրե՞լ ենք: Հունաստանն ինչու՞ է մտել ՆԱՏՕ, Լեհաստանն ինչու՞ է մտել ՆԱՏՕ: Սպառնալիք են տեսնում, հասկանում են, որ միայնակ չեն կարող էդ մարտահրավերներին դիմակայել, դրա համար էլ մտել են: Եվ նրանք, ովքեր իմ հայտարարությունը ցանկանում են խեղաթյուրել եւ այլ կերպ մեկնաբանել, կամ քաղաքական շառլատաններ են, կամ պոպուլիստներ, կամ էլ պաշտպանական համակարգից որեւէ բան չեն հասկանում»,- ասաց Էդվարդ Շարմազանովը:


text: “Լեզուի պետական տեսութիւնը” Երեւանի փողոցներում ցուցանակներ է փակցնում հետեւեալ բովանդակութեամբ` “Հայաստանի Հանրապետութեան պետական լեզուն հայերէնն է”։ Սա նշանակում է, որ “Լեզուի պետական տեսչութիւնը” վտանգ է զգում հայերէնի պահպանման ուղղութեամբ եւ իրեն պարտաւոր զգում բնակիչներին յիշեցնել թէ որն է նրանց լեզուն։ Յիշեցնենք, որ ՀՀ Սահմանադրութեան 12-րդ յօդուածի “Լեզուի մասին” օրէնքի համաձայն՝ “ՀՀ պետական լեզուն հայերէնն է, որը սպասարկում է կեանքի բոլոր ոլորտները”։ Երեւանի փողոցներում ամենաանուշադիր անցորդն անգամ կը նկատի, որ խանութների, սրճարանների, ճաշարանների ու հազար ու մի մասնաւոր տնտեսութեան անունը հայերէն չէ։ Երբեմն մարդ շփոթւում է` սա Երեւանն է թէ Լոնդոնը, Չիկագօն կամ էլ մէկ այլ քաղաք՝ “Դայմոնդ”, “Մառկօ Պոլօ”, “Տեռանովա”, “ԱրտԲրիդջ”, “Գոլդըն Ստար”, “Մանհեթէն”, “Ստուդիո 26”, “Ստար”, “Մուլտի Գրուպ”, “Ստար Սիթի”, “Միւզիկ Լենդ”, “Դիսկ Լենդ”, ”Դիսկ Վորլդ”, “Դիսկ Պլանետ” ...այս շարքն անվերջանալի է։ Սա նորաձեւոթիւ՞ն է։ Բարձր մակարդակի կամ ինչպէս այսօրուայ Հայաստանում շատ են սիրում ասել ու կրկնել՝ էլիտարութեան նշա՞ն։ Թէ բարդոյթի հետեւա՞նք։ Արդեօք Լոնդոնի, Փարիզի, Լոս Անջելեսի կամ արտասահմանեան որեւէ այլ քաղաքի փողոցներում այդ անուններն օգտագործող հայերը հանդիպե՞լ են (կամ կը հանդիպեն) Երեւեանեան մասշտաբով օգտագործուած հայերէն անունների։ Թէ կը տեսնեն մի ճաշարան “Արարատ” անունով կամ մի ոսկերչանոց “Յակոբեան” անունով, այն էլ նրա համար, որ այդ ճաշարանի կամ ոսկերչանոցի տէրը հայ է ու օտարութեան ամենակուլ մթնոլորտում դրանով իսկ կենաց ու մահու պայքար է մղում ձուլման դէմ։ Իսկ ո՞րն է այս անմեղ թուացող անունների ազդեցութիւնը երեխաների գիտակցութեան ու ենթագիտակցութեան վրայ։ Հեռուստացոյցով դիտում էի հարցազրոյց “Լեզուի պետական տեսչութեան” պատասխանատուներից մէկի հետ։ Ըստ նրա ասութեան՝ Հայաստանի Հանրապետութիւնում աշխատող խոշոր ընկերութիւններից մէկն իր գովազդներում արդէն քանիերորդ տարին է ինչ լեզուական, հետեւաբար եւ իրաւական մեծ սխալ է թոյլ տալիս եւ տուգանւում տեսչութեան կողմից։ Հետաքրքիրն այն է, որ այդ ընկերութեան պաշտօնեաները տարեսկզբին իրենք իրենց ոտով գնում են “Լեզուի պետական տեսչութիւն” եւ ինքնակամ վճարում տուեալ տարուայ իրենց տուգանքը։ Սա նշանակում է, որ ընկերութեան ղեկավարները մեղմ ասած, թքած ունեն հայերէնի վրայ ու ամէն ինչ չափում են փողով։ Սխալն արա, խաղայ մի ազգի ինքնութեան հետ ու վճարիր, սա է տրամաբանութիւնը։ Սա նշանակում է, որ Հայաստանի Հանրապետութիւնում այն պետական մարմինը, որը կոչուած է զբաղուելու հայերէնի անաղարտ պահպանմամբ, շուկայական սանձարձակ մթնոլորտում, անզօր է դա կատարել։ Օրէնքը նրան չի պաշտպանում, օրէնքն անկատար է, հակառակ պարագային ի զօրու կը լինէր մէկ անգամ տուգանել, միաժամանակ զգուշացնելով, որ կրկնուելու պարագային տուգանքն աւելի ուժեղ է լինելու, ընդհուպ մինչեւ ընկերութեան փակումը։ Սա նշանակում է նաեւ, որ Ազգային Ժողովից սկսած մինչեւ այլ ու այլ պետական օղակներ, հետաքրքրուած չեն այս նիւթով։


text: Մոլորակների ազդեցությունը 2013 թվականին Օձի տարին՝ 2013 թվականը, բավականին հակասական է։ Սովորաբար Օձի տարվան հատուկ են նշանակալի փոփոխությունները։ Այս տարի կայունության սպասել չարժե, պետք է պատրատ լինել ճակատագրի անսպասելի շրջադարձերի, չէ՞ որ Օձը միշտ պատրաստ է նետվել դեպի մոտեցող վտանգը։ Օձը ճկուն է, խելացի, կարողանում է ամեն ծակ ու ծուկ սողոսկել, ժամանակին պատսպարվել վտանգներից, հարմարվում է ամենաանհավանական պայմաններին եւ վերարտադրվելու արտակարգ հատկություն ունի՝ պարբերաբար դեն է նետում հին կաշին։ Ի՞նչ անակնկալներ են նախապատրաստել մոլորակներն այս տարի։ 2013 թվականը Լուսնի տարի է։ Լուսնի տարին գալիս է 7 տարին մեկ։ Եթե 2013-ին լրանում է ձեր 7, 14, 21, 28, 35, 42, 49, 56, 63 եւն ամյակը, ուրեմն ծնվել եք Լուսնի տարում եւ իրավունք ունեք այս տարվանից հատուկ հաջողություններ սպասել։ Լուսինը լայն հնարավորություններ ունի։ Առաջին հերթին Լուսինը ենթագիտակցական աշխարհի պատասխանատուն է։ Եթե դուք ձեր մտերիմներին բավականին ժամանակ տրամադրեք, ներթափանցեք նրանց ներաշխարհը՝ կստեղծվի առողջ մթնոլորտ, ինչից կյանքի համար բարենպաստ էներգիա կհորդի։ Լուսինը կապված է նաեւ սերմանման եւ ծնելիության հետ, որն այս տարի առնվազն չպետք է նվազի եւ 2013 թվականին պետք է բարգավաճի այն ամենը, ինչը կապված է այդ սուրբ գործի հետ։ Լուսինն անմիջականորեն կապված է նաեւ գյուղատնտեսության եւ սպասարկման ոլորտի հետ։ Այն էներգիա կուղղորդի բոլոր այն ուղղություններով, որոնք ինչ որ կերպ առնչվում են գյուղատնտեսությանը, տուրիստական, հյուրանոցային բիզնեսին։ Լուսինը լավ է հարմարվում նոր պայմաններին, Լուսնի տարում փոփոխություններն ընթանում են առանց հատուկ լարվածությունների։ Մոլորակը, որն էներգիա է ուղարկում յուրաքանչյուր կոնկրետ տարում՝ Յուպիտերն է, որին նաեւ անվանում են հաջողության եւ նոր հնարավորությունների մոլորակ։ Որտեղով անցնում է Յուպիտերը, աշխուժություն է առաջանում եւ որպես կանոն նորացվում են բոլոր ոլորտները։ Յուպիտերն այս պահին այնքան էլ բարեհաջող դիրքում չէ։ Մինչեւ հունիսի 26-ը այն գտնվում է Երկվորյակների համաստեղությունում, ինչը նշանակում է տեղեկատվական հոսքերի ակտիվացում։ 2013 թվականի հունիս 26-ից Յուպիտերը կանցնի Խեցգետնի համաստեղությունով, ինչն ամբողջական փոփոխությունների հնարավորություն կընձեռնի։ Եթե երազել եք սեփական բիզնես ունենալ՝ կունենաք։ Եթե երկար ժամանակ ձգտել եք ապրել ծնողներից առանձին՝ քայլեր ձեռնարկեք։ Բաց մի թողեք այդ հնարավորությունը։ Եթե խրվել եք վարկերի մեջ եւ չգիտեք ինչպես դուրս գալ տոկոսների տակից՝ կտրուկ քայլեր կատարելու ժամանակն է։ Լրջագույն, կարեւոր, կենսական փոփոխությունները Յուպիտերի Խեցգետնով անցնելու տարում կհաջողվի լավագույնս եւ հեշտությամբ։ Եվ, ընդհանուր առմամբ, 2013 թվականը շռայլ կգտնվի եւ բարեհաջող կանդրադառնա հակառակ սեռերի փոխհարաբերությունների վրա, որոնք միայնակ մարդկանց հնարավոր է ամուսնություն բերեն։ 2013 թվականին Սատուրնն անցնում է Կարիճի համաստեղությունով։ Այդ նշանն առանձնահատուկ էներգետիկա ունի։ Նրա կարգախոսը փոխակերպումն է։ Կարելի է վստահաբար ասել, որ գլոբալ փոփոխություններ կկրեն բանկային (հարկային դրույքներ կփոխվեն), դեղագործական, ապահովագրական ոլորտները։ Եվ, իհարկե, առաջին հերթին կփոխվի Կարիճների ապրելակերպը։ Դա ընդհանուր միտում է։ Երբ Սատուրնն անցնում է Կարիճի համաստեղությամբ, հետաքրքրություն է առաջանում կյանքի գաղտնի երեւույթների նկատմամբ՝ ստիպելով հրաժարվել երկրային բարիքների կախվածությունից եւ պատրաստ լինել ամեն պահի կորցնելու ամեն ինչ՝ ամեն ինչ նորից վերսկսելու համար։ Մերկուրիի ազդեցությունը կնվազի փետրվարի 24-ից մարտի 17-ը, հունիսի 27-ից հուլիսի 20-ը, ինչպես նաեւ հոկտեմբերի 22-ից նոյեմբերի 10-ը։ Այդ ժամանակահատվածներում ավելի դժվար կլինի մարդկանց հետ լեզու գտնելը, քան սովորաբար։ Վեներան գրեթե ողջ տարի նուրբ զգացմունքներ կտածի։ Եվ միայն տարվա վերջում՝ դեկտեմբերի 22-ից 2014-ի հունվարի 31-ը, սիրո մոլորակը կմտնի իր նահանջի փուլը՝ ամուսնությունների համար անբարենպաստ ժամանակահատվածը։ Մարսը մարտի 12-ից կլինի Ձկներում եւ ակտիվություն կլինի ավելի շուտ հոգեւոր ոլորտում։ Մինչեւ ապրիլի 20-ը Մարսն իր տարերքում կլինի՝ Խոյի համաստեղությունում, որը բարեհաջող ժամանակաշրջան է գործունյա եւ ուժեղ մարդկանց համար։ Այնուհետեւ անցնելով Ցուլի եւ Երկվորյակների համաստեղություններով կօժանդակի աշխատավորներին՝ փոխհաղորդացվելու ունակություններ փոխանցելով։ Իսկ տարվա վերջում, գտնվելով Կշեռքի ազդեցության տակ, կսրի զույգերի հակասությունները։ Նեպտունը, որ հոգեւոր կյանքի եւ գերընդունակությունների մոլորակն է, երկար ժամանակով մտնում է իր տարերքի մեջ՝ գտնվելով Ձկների համաստեղությունում։ Այն կօգնի գտնելու կեցության իմաստը։ Սակայն փետրվարի 26-ից մարտի 26-ը, օգոստոսի 26-ից հոկտեմբերի 4-ը եւ դեկտեմբերի 23-ից մինչեւ տարվա վերջ ընկած ժամանակահատվածներում հոգեւոր հատուկ հանդարտության անհրաժեշտություն կլինի։ Ուրանը, որ Խոյի համաստեղությունում է, փոփոխություններ է բերում։ Հաջողությունը սպասում է գործունյա մարդկանց։ Մարտից մինչեւ տարեվերջ Ուրանը Պլուտոնի հետ հեղափոխական միտումներ կդրսեւորի սոցիալական ոլորտում։ Ամենահեռավոր, սակայն ամենաազդեցիկ մոլորակը՝ Պլուտոնը, այս տարի արտակարգ իրավիճակում է։ Մի քանի անգամ այն կհատի արքայական աստիճանը Այծեղջյուրի նշանի տակ (փետրվարի 10-24-ը, հունիսի 2-ից հուլիսի 13ը եւ նոյեմբերի 24-ից դեկտեմբերի 25-ը)։ Այս ժամանակահատվածները բարեհաջող են գործարարների համար։ Նյութը թարմացման ընթացքում է՝ ավելացվում են գուշակություններն ըստ ամիսների եւ ապա ըստ աստղային նշանների։ Հետեւեք գուշակությունների զարգացմանը։


text: ԵՐԵՎԱՆ, 11 ապրիլի — Sputnik. Խորհրդարանի նիստի ժամանակ այսօր ընդդիմադիր «Ելք» խմբակցության պատգամավոր Արարատ Միրզոյանը, ելույթի համար հերթագրվելով ու ամբիոնին մոտենալով, քննարկվող հարցի փոխարեն հայտարարել է. «ՀՀ ազատ քաղաքացիներ, եկել է պահը, երբ մենք կարող ենք կանխել Սերժ Սարգսյանի երրորդ ժամկետով իշխանավարումը, վերջ տալ ՀՀԿ իշխանությանն ու կերտել մեր երազանքների Հայաստանը։ Դրա համար անհրաժեշտ է ապրիլի 13-ին, ժամը 18:30 գալ Ազատության հրապարակ, որտեղ մենք միասին կվառենք մեր ազատության ջահը»։ Այս խոսքերից հետո Արարատ Միրզոյանը գրպանից հանեց ու վառեց ծխացող ճայթրուկը, որից դեղին ծուխ բարձրացավ։ Նույն պահին նրան մոտեցավ նաեւ նույն խմբակցության անդամ Լենա Նազարյանն ու այրեց մեկ այլ ճայթրուկ, որը սկսեց կանաչ ծուխ արձակել։ Գունավոր ծուխն ու հոտը տարածվեց նիստերի դահլիճում: «Ոնց որ շոուն չստացվեց»,– հայտարարեց նիստը վարող ԱԺ փոխնախագահ Էդուարդ Շարմազանովը` հրահանգելով բացել դռներն ու թույլ տալ ԱԺ–ին աշխատել։


text: Օրերս Լոս Անջելեսի Dolby Theatre համերգասրահում տեղի է ունեցել ՌԴ-ում հայտնի, «СКАРТЕЛ» ընկերության հիմնադիր, 46-ամյա գործարար Ալբերտ Ավդոլյանի որդու՝ Գասպարի եւ «Межрегионсоюзэнерго» ընկերության համասեփականատեր, խոշոր ձեռնարկատեր Էլդար Օսմանովի դստեր' Լոլիտայի հարսանիքը: Հարսանյաց շքեղ արարողությանը մասնակցել են համաշխարհային եւ ռուսական շոու բիզնեսի ներկայացուցիչներ։ Նրանց թվում էին Սվետլանա Լոբոդան, Նիկոլայ Բասկովը, Ստաս Միխայլովը, Լեդի Գագան, Ջեյսոն Դերուլոն։ Երեկոն վարել են Քսենիա Սոբչակը եւ Անդրեյ Մալախովը։ Միջոցառումը կազմակերպելու համար ծախսվել է 600 մլն ռուբլի Նշենք, որ ըստ Forbes-ի, Ալբերտ Ավդոլյանի կարողությունը կազմում է 800 մլն դոլար։ Այս մասին գրում է ռուսական Spletnik.ru կայքը։


text: Ստամբուլի նորակառույց օդանավակայանում առաջին վայրէջքը կատարել է Էրդողանի ինքնաթիռը Թուրքիայի նախագահ Ռեջեփ Թայիփ Էրդողանին տեղափոխող օդանավն առաջին վայրէջքն է կատարել Ստամբուլի երրորդ՝ նորակառույց օդանավակայանում, այս մասին տեղեկացնում է թուրքական diken.com.tr կայքը։ Հայտնի է, որ Էրդողանը Ստամբուլ է ժամանել Այնթապից՝ TC-ANK տեսակի ինքնաթիռով։ Ինչպես ավելի վաղ հայտնել է tert.am-ը՝ երրորդ օդանավակայանի կառուցման նպատակով արդեն ոչնչացվել է շուրջ 124 հա անտառապատ տարածք: Օդանավակայանի թռիչքուղին ունի 3750 մ երկարություն եւ 60 մ լայնություն։ «Շնորհավորում եմ բոլորին, ովքեր իրենց ներդրումն են ունեցել՝ ճարտարապետից մինչեւ ինժեներ։ Իսկապես հրաշալի կառույցի տեր դարձանք»,- ասել է Էրդողանը։ Անցյալ տարի Թուրքիայի ընդդիմադիր Ժողովրդադեմոկրատական կուսակցության անդամ, խորհրդարանի հայազգի պատգամավոր Կարո Փայլանը, դիմելով երկրի տրանսպորտի եւ կապի նախարար Ահմեդ Արսլանին, հայտարարել էր, որ իշխանություններն իրենց կառուցած կամուրջներով, ճանապարհներով ու այլ շինարարական նախագծերով հպարտանալու փոխարեն, պետք է պատասխան տան Ստամբուլի էկոհամակարգն ամբողջովին խախտելու համար: Ավելի վաղ նշվել էր, որ Ստամբուլի երրորդ միջազգային օդանավակայանի շահագործման հանձնվելուց հետո ներկայում գործող Աթաթուրքի անվան միջազգային օդանավակայանը կծառայի միայն օտար երկրների առաջնորդների օդանավերն ընդունելու համար։


text: Երկրապահ կամավորական միությունն (ԵԿՄ) այսօր հրավիրված վարչության նիստում որոշեց կասեցնել ԵԿՄ նախագահ Մանվել Գրիգորյանի լիազորությունները։ ԵԿՄ-ն նաեւ որոշեց կազմակերպել ու սեղմ ժամկետում համագումար հրավիրել, որտեղ, ըստ ԵԿՄ փոխնախագահ Համլետ Հայրապետյանի, կորոշվի ԵԿՄ կառավարման հետագա ձեւը։ Քննարկվող ամենահավանական տարբերակն, ինչպես Հայրապետյանը փոխանցեց, կոլեգիալ կառավարումն է։ ԵԿՄ վարչությունը նաեւ դատապարտող հայտարարություն ընդունեց, որում, սակայն որեւէ անձ մատնանշված չէր։ Հայրապետյանն ասաց, որ հարգում են անմեղության կանխավարկածը եւ դատապարտում են ոչ թե Մանվել Գրիգորյանին, այլ երեւույթը: Նիստը տեւեց մի քանի ժամ, այն ընթացավ բավական թեժ մթնոլորտում, ԵԿՄ վարչության բակից լրագրողներին երբեմն լսելի էր դառնում հայհոյանքներ, վիճաբանություն: ԵԿՄ փոխնախագահը պնդեց, թե այս ամենը հատուկ է երկրապահներին, որեւէ արտառոց բան չկա: Նշենք, որ 1993 թվականին ստեղծված միությունը Մանվել Գրիգորյանը ղեկավարում է 1999-ից: Նա վերընտրվել է չորս անգամ: Հիշեցնենք՝ Մանվել Գրիգորյանը ձերբակալվեց հունիսի 16-ին, ապա երկու օր անց կալանավորվեց։ Ըստ Հատուկ քննչական ծառայության, նա մեղադրվում է մի խումբ անձանց հետ նախնական համաձայնությամբ ապօրինի կերպով հրազեն, ռազմամթերք ձեռք է բերել եւ պահելու, ինչպես նաեւ՝ մի խումբ անձանց հետ յուրացման եղանակով իրեն վստահված առանձնապես խոշոր չափերով գույքը հափշտակելու համար։ Իրավապահների հաղորդմամբ, մեծ քանակությամբ ապօրինի ռազմամթերք են գտել Գրիգորյանի Արշալույս գյուղի առանձնատներում։ Պատգամավորի Լեռնային Ղարաբաղում գտնվող առանձնատանն էլ հայտնաբերել են մեծ քանակությամբ ինքնաձիգի փամփուշտներ: Նույն առանձնատանը նաեւ «Զինվորի բաժին» մակագրությամբ մսի պահածոներ էին եղել։ Ավելի վաղ Ազգային անվտանգության ծառայությունը նույն մակնշմամբ մսի պահածոներ, ինչպես նաեւ ապրիլյան պատերազմի զինծառայողներին հասցեագրված օգնության արկղեր էր հայտնաբերել նաեւ Էջմիածնում՝ Մանվել Գրիգորյանի տներում, ինչպես նաեւ՝ որդուն պատկանող «Արա եւ Այծեմնիկ» ընկերության տարածքում:


text: ԵՐԵՎԱՆ, 9 ապրիլի — Sputnik. Հայաստանի սուսերամարտի ֆեդերացիայի սահմանափակ ֆինանսական հնարավորությունները թույլ չեն տալիս երկրի հավաքականին լիարժեք մասնակցություն ունենալ միջազգային բոլոր մրցումներին, որոնք թույլ են տալիս օլիմպիական խաղերի ուղեգիր նվաճել։ Այդ մասին երկուշաբթի լրագրողներին ասաց Նորագավիթի սուսերամարտի մասնագիտացված մարզադպրոցի տնօրեն, Հայաստանի սուսերամարտի հավաքականի գլխավոր մարզիչ Ալիկ Նավասարդյանը։ Նրա խոսքով, եթե տարվա ընթացքում երկրի հավաքականը ելույթ չունենա ութ գլխավոր մրցաշարում, որոնք անցկացվում են աշխարհի տարբեր երկրներում, ապա կկորցնի օլիմպիադային մասնակցելու հնարավորությունը։ «Մեզ այս անգամ շատ օգնել է սպորտի եւ երիտասարդության նախարարությունը, մեր մարզիկները լավ պայմաններ ունեն մարզումների համար, սակայն գումարի պակասը շարունակում է հիմնական խնդիր մնալ», — նշեց նա։ Նավասարդյանը հիշեցրեց, որ ապրիլի 15-19-ը Երեւանում տեղի կունենա մինչեւ 23 տարեկան մարզիկների շարքում սուսերամարտի Եվրոպայի առաջնությունը։ Նախատեսվում է, որ առաջնությանը կմասնակցեն 60 թիմ եւ 290 մարզիկ 31 երկրից։ Եվրոպայում տեղի է ունեցել ընդհանուր հավաք, որի ընթացքում քննարկվել է` որտեղ անցկացնել մրցումները` Իսրայելում, թե Հայաստանում։ 34 երկրներ քվեարկել են մեր օգտին, Իսրայելը ստացել է ընդամենը 8 ձայն։ «Առաջնությունը Հայաստանում կանցկացվի հայկական ֆեդերացիայի ջանքերի շնորհիվ», — ասաց Նավասարդյանը։ Հայաստանը կներկայացնեն երկու թիմ` աղջիկների (ճկասուսեր) եւ պատանիների (խոցասուսեր)։ Ավագ մարզիչ Արտաշես Մադոյանը նշեց, որ մենք լավ մարզիկներ ունենք` Էդուարդ Հովիկյանը, Մայքլ Հովհաննիսյանը եւ Էմմա Պողոսովան։ «Նրանցից յուրաքանչյուրը զբաղվում է մարզումների անհատական ծրագրին համապատասխան։ Առաջիկայում մարզիկներ կժամանեն տարբեր երկրներից, որպեսզի մասնակցեն համատեղ մարզումներին։ Դա զարգացման հիանալի հնարավորություն է ինչպես մեր սուսերամարտիկների, այնպես էլ օտարերկրյա մարզիկների համար», — ասաց Մադոյանը։ Մամուլի ասուլիսին ներկա Էդուարդ Հովիկյանն իր հերթին նշեց, որ Հայաստանում անցկացվելիք Եվրոպայի առաջնությունը մեծ պատասխանատվություն է թե՛ մարզիկների, թե՛ մարզիչների համար։ «Իհարկե, հարազատ պատերը կօգնեն մեզ ավելի վստահ լինել, բայց կան ուժեղ մարզիկներ, մասնավորապես, Իտալիայից, Ֆրանսիայից եւ Հունգարիայից», — նշեց սուսերամարտիկը։ Հովիկյանը խոստովանեց` ցանկալի է, որ հայ հավաքականն ավելի լավ արդյունքներ ցույց տա, քան անցած տարիներին։


text: Եսայի 2.5-11։ Հռոմէացիներ 9.30-10.4։ ԱՒԵՏԱՐԱՆ ԸՍՏ ՄԱՏԹԷՈՍԻ 13.24-30։ Եսայի 5Արդ, ո՛վ տունդ Յակոբի, եկէ՛ք քայլենք Տիրոջ լոյսի մէջ։ 6Նա երես դարձրեց իր ժողովրդից՝ Յակոբի տնից, որովհետեւ նրանց երկիրը, ինչպէս այլազգիներինը, առաջուայ պէս լցուեց կախարդներով, եւ նրանք բազում այլազգի որդիներ ունեցան։ 7Նրանց երկիրը լցուեց ոսկով ու արծաթով, նրանց գանձերին թիւ չկար. նրանց երկիրը լցուեց երիվարներով, նրանց ռազմակառքերին թիւ չկար։ 8Նրանց երկիրը լցուեց իրենց իսկ ձեռքերով կերուտած գարշելի կուռքերով, եւ նրանք երկրպագեցին նրա՛նց, որ իրենց մատներն էին ստեղծել։ 9Ստորացաւ մարդը, գետնամած խոնարհուեց տղամարդը, ես չեմ ների նրանց։ 10Արդ, Տիրոջ սարսափից ու նրա փառքի զօրութիւնից գնացէք քարերի տա՛կ մտէք, հողի մէ՛ջ թաքնեցուէք, երբ նա կը յառնի երկիրը պատուհասելու։ 11Տէրը նայում է բարձունքից, իսկ մարդը խեղճ ու ողորմելի է. մարդկանց ամբարտաւանութիւնը պիտի խոնարհուի, ու այդ օրը միայն Տէրը պիտի բարձրանայ, Հռոմէացիներ 30Ինչո՞ւ. որովհետեւ ոչ թէ հաւատին հետամուտ էր, այլ՝ օրէնքի գործերին. քանի որ նրանք գայթակղութեան վէմին բախուելով՝ սայթաքեցին։ 31Ինչպէս գրուած էլ է. 10 Եղբայրնե՛ր, իմ սրտի փափագը եւ աղօթքը առ Աստուած՝ նրանց փրկութեան համար են. 2քանզի վկայում եմ նրանց համար, թէ նախանձախնդրութիւն ունեն Աստծու հանդէպ, բայց՝ անգիտութեամբ. 3որովհետեւ նրանք չգիտակցելով Աստծու արդարութիւնը եւ իրենց արդարութիւնը հաստատել ուզելով՝ Աստծու արդարութեանը չհնազանդուեցին։ 4Արարեւ, Քրիստոսն է օրէնքի վախճանը բոլոր հաւատացեալների արդարացման համար։ ԱՒԵՏԱՐԱՆ ԸՍՏ ՄԱՏԹԷՈՍԻ 24Նա մէկ ուրիշ առակ էլ նրանց առաջ դրեց ու ասաց. «Երկնքի արքայութիւնը նմանուեց մի մարդու, որ իր արտի մէջ բարի սերմ սերմանեց։ 25Եւ երբ մարդիկ քնի մէջ էին, նրա թշնամին եկաւ եւ ցանած ցորենի վրայ որոմ ցանեց ու գնաց։ 26Եւ երբ ցորենը բուսաւ ու պտուղ տուեց, ապա երեւաց եւ այն որոմը։ 27Տանտիրոջ ծառաները մօտեցան ու ասացին նրան. «Տէ՛ր, չէ՞ որ քո արտի մէջ դու բարի սերմ սերմանեցիր, ուրեմն որտեղի՞ց է այդ որոմը»։ 28Եւ տէրն ասաց նրանց. «Թշնամի մարդ է արել այդ»։ Ծառաները նրան ասացին. «Կամենո՞ւմ ես, որ գնանք ու քաղենք հանենք այն»։ 29Եւ տէրը նրանց ասաց. «Ո՛չ, մի գուցէ որոմը քաղելիս, ցորենն էլ նրա հետ արմատախիլ անէք։ 30Թողէ՛ք, որ երկուսն էլ միասին աճեն մինչեւ հունձը, եւ հնձի ժամանակ ես հնձողներին կ՚ասեմ՝ նախ այդ որոմը քաղեցէ՛ք եւ դրանից խուրձեր կապեցէ՛ք այրելու համար, իսկ ցորենը հաւաքեցէ՛ք իմ շտեմարանների մէջ»։


text: Այսօր առաջարկում ենք ընթերցել. ԱՍՏՎԱԾԱՇՈՒՆՉՆ ԱՅՍՕՐ (սուրբգրային ամենօրյա ընթերցանության հատվածներ «Ճաշոց» գրքից) Ավետարան ըստ Հովհաննեսի, 1. 18-28 Աստծուն ոչ ոք երբեք չի տեսել, բացի միայն միածին Որդուց, որ Հօր ծոցում է. նա յայտնեց Նրան։ Եւ Յովհաննէսի վկայութիւնը այս է. երբ հրեաները Երուսաղէմից քահանաներ ու ղեւտացիներ ուղարկեցին նրա մօտ, որպէսզի հարցնեն նրան՝ դու ո՞վ ես, նա խոստովանեց առանց վարանելու. խոստովանեց, թէ՝ ես Քրիստոսը չեմ։ Ու նրան հարցրին՝ իսկ դու ո՞վ ես, Եղիա՞ն ես։ Եւ նա ասաց՝ ո՛չ, չեմ։ Իսկ դու մարգարէ՞ն ես։ Նա պատասխանեց՝ ո՛չ։ Բայց ասա մեզ՝ դու ո՞վ ես, որպէսզի պատասխան տանենք նրանց, ովքեր մեզ ուղարկեցին. ի՞նչ ես ասում քո մասին։ Նա ասաց. «Ես անապատում կանչողի ձայնն եմ, հարթեցէ՛ք Տիրոջ ճանապարհը, ինչպէս ասաց Եսայի մարգարէն»։ Եւ եկողները փարիսեցիների կողմից էին։ Նրանք հարցրին նրան ու ասացին. «Իսկ դու ինչո՞ւ ես մկրտում, եթէ դու չես Քրիստոսը, ոչ էլ Եղիան եւ ոչ էլ մարգարէն»։ Յովհաննէսը պատասխան տուեց նրանց ու ասաց. «Ես ձեզ մկրտում եմ ջրով. ձեր մէջ կայ մէկը, որին դուք չէք ճանաչում, որ գալու է իմ յետեւից, եւ որի կօշիկների կապերը արձակելու արժանի չեմ ես»։ Այս բանը պատահեց Բեթաբրիայում, Յորդանանի միւս կողմում, ուր գտնւում էր Յովհաննէսը եւ մկրտում։ Պողոս Առաքյալի նամակը եբրայեցիներին, 12. 18-27 Դուք չէք մօտեցել շօշափելի լերանը, որ կրակով էր այրւում եւ պատած էր մէգով, մառախուղով, խաւարով եւ մթութեամբ, ուր փողն էր հնչում եւ պատգամների ձայնը, այնպէս որ, ովքեր այն լսեցին, աղաչեցին, որ խօսքը չկրկնուի իրենց համար, քանի որ չէին դիմանում այն հրամանին, թէ՝ թէկուզ եւ գազան մօտենայ լերանը, կը քարկոծուի: Եւ այնպէս ահազդու էր տեսիլքը, որ Մովսէսն ասում էր. Սարսափում եմ եւ դողում: Բայց դուք մօտեցել էք Սիոն լերանը եւ կենդանի Աստծու քաղաքին, երկնային Երուսաղէմին, հրեշտակների բիւրաւոր բանակներին, երկնքում գրուած անդրանիկների հանդիսաւոր ժողովին, բոլորի դատաւոր Աստծուն, կատարելութեան հասած արդարների հոգիներին եւ Յիսուսին՝ նոր ուխտի միջնորդին, եւ նրա արեան հեղումին, որ աւելի խօսուն է, քան արիւնն Աբէլի: Զգո՛յշ եղէք, չլինի թէ հրաժարուէք Նրանից, ով խօսում է. որովհետեւ, եթէ նրանք երկրի վրայ Աստծու պատգամները տուող Մովսէսին մերժելով չազատուեցին, որչա՜փ եւս առաւել չպիտի ազատուենք մենք, եթէ թիկունք դարձնենք երկնքից խօսողին, որի ձայնը երկիրը շարժեց այն ժամանակ, իսկ այժմ այս խոստումն է անում եւ ասում. Մի անգամ էլ պիտի շարժեմ ոչ միայն երկիրը, այլ նաեւ՝ երկինքը: «մի անգամ էլ» -ը ցոյց է տալիս, որ շարժուած բաները պիտի փոփոխուեն, որպէսզի անշարժ բաները մնան հաստատուն: Ավետարան ըստ Ղուկասի, 1. 39-56 Այդ օրերին Մարիամը վեր կացաւ եւ շտապով գնաց Յուդայի լեռնային շրջանի քաղաքներից մէկը, մտաւ Զաքարիայի տունը ու Եղիսաբեթին ողջոյն տուեց: Եւ երբ Եղիսաբեթը Մարիամի ողջոյնը լսեց, մանուկը խաղաց նրա որովայնում, եւ Եղիսաբեթը լցուեց Սուրբ Հոգով եւ բարձր ձայնով աղաղակեց ու ասաց. «Օրհնեա՜լ ես դու կանանց մէջ, եւ օրհնեա՜լ է քո որովայնի պտուղը: Որտեղի՞ց ինձ այս ուրախութիւնը, որ իմ Տիրոջ մայրը ինձ մօտ գայ, որովհետեւ ահաւասիկ, երբ քո ողջոյնի ձայնը հասաւ իմ ականջին, մանուկը ցնծալով խաղաց իմ որովայնում: Եւ երանի՜ նրան, որ կը հաւատայ, թէ Տիրոջ կողմից իրեն ասուածները կը կատարուեն»: Եւ Մարիամն ասաց. «Իմ անձը կը փառաւորի Տիրոջը, եւ իմ հոգին ցնծաց իմ Փրկիչ Աստուծով, որովհետեւ նա իր հայեացքը դարձրեց իր աղախնի խոնարհութեան վրայ: Եւ ահա, այսուհետեւ բոլոր սերունդները ինձ երանի կը տան, որովհետեւ ամենազօր Աստուած մեծամեծ գործեր արեց ինձ համար, եւ նրա անունը սուրբ է: Նրա ողորմութիւնը սերնդից սերունդ իր երկիւղածների վրայ է: Նա իր բազուկով զօրութիւն ի գործ դրեց, ցրեց ամբարտաւաններին իրենց սրտի խորհուրդներով. հզօրներին տապալեց իրենց աթոռներից եւ բարձրացրեց խոնարհներին: Քաղցածներին լիացրեց բարիքներով եւ մեծահարուստներին ձեռնունայն արձակեց: Նա պաշտպան կանգնեց իր ծառային՝ Իսրայէլին, յիշելով իր ողորմութիւնները, ինչպէս ասել էր մեր հայրերին՝ Աբրահամին եւ նրա սերնդին, յաւիտեան»: Մարիամը գրեթէ երեք ամիս մնաց Եղիսաբեթի մօտ եւ դարձաւ իր տունը:


text: ԵՐԵՎԱՆ, 15 սեպտեմբերի — Sputnik. Ռուսաստանը, Թուրքիան եւ Իրանը հայտարարել են Սիրիայում, այդ թվում նաեւ Իդլիբում դեէսկալացիայի գոտիներ ստեղծելու մասին, հայտարարել է Ղազախստանի ԱԳՆ ղեկավարը` հղում անելով երեք երկրների համատեղ հայտարարությանը` հայտնում է ՌԻԱ Նովոստին։ Հաղորդագրության համաձայն` այն ժամանակավոր միջոց է, որը կգործի մոտ 6 ամիս։ Չի բացառվում, որ այն ավտոմատ կերպով երկարացվի` երաշխավորների կոնսենսուսի հիման վրա։ «Հայտարարում ենք Արեւելյան Գուտում, Հոմսի հյուսիսային որոշ հատվածներում, Իդլիբի գավառում եւ հարեւան գավառների որոշակի հատվածներում (Լաթաքիայի, Համայի եւ Հալեպի, ինչպես նաեւ Սիրիայի հարավում գտնվող որոշակի շրջանների) 2017 թվականի մայիսի 4-ի հուշագրի համաձայն դեէսկալացիայի գոտիներ ստեղծելու մասին», – գրված է հաղորդագրության մեջ։ Նշվում է, որ դեէսկալացիայի գոտիներ ստեղծելը չի խաթարում Սիրիայի ինքնիշխանությունը, անկախությունը, միասնությունը եւ տարածքային ամբողջականությունը։ Բացի այդ, Ռուսաստանը, Թուրքիան եւ Իրանը համատեղ համակարգող կենտրոն են ստեղծում` այդ գոտիներում վերահսկողություն իրականացնելու համար։


text: Բրյուսելում նոյեմբերի 24-ին կայանալիք Արեւելյան գործընկերության գագաթաժողովին ընդառաջ այսօր Հայաստան կժամանի Եվրոպական հարեւանության քաղաքականության եւ ընդլայնման բանակցությունների հարցերով հանձնակատար Յոհաննես Հանը։ Ըստ Հայաստանում եվրոպական միության առաքելության, հանձնակատարը կհանդիպի Հայաստանի նախագահ Սերժ Սարգսյանին, վարչապետ Կարեն Կարապետյանին, արտաքին գործերի նախարար Էդուարդ Նալբանդյանին՝ քննարկելու Արեւելյան գործընկերության գագաթաժողովի առաջնահերթությունները եւ ԵՄ-Հայաստան հարաբերությունների խորացման հարցերը։ Դրանք արտացոլված են ԵՄ-Հայաստան նոր Համապարփակ եւ ընդլայնված գործընկերության համաձայնագրում եւ Գործընկերության առաջնահերթություններում, որոնք էլ կսահմանեն առաջիկա տարիներին համատեղ քաղաքականության առաջնահերությունները։ «Սա շատ կարեւոր տարի է ԵՄ-Հայաստան հարաբերությունների համար, քանի որ մենք ընդլայնում եւ խորացնում ենք մեր համագործակցությունը փոխադարձ շահերի հիման վրա։ ԵՄ-ն պատրաստ է ստորագրել նոր Համապարփակ եւ ընդլայնված գործընկերության համաձայնագիրը Հայաստանի հետ։ Համաձայնեցված Գործընկերության առաջնահերթությունների հետ միասին սա կձեւավորի մեր համագործակցությունը, որի շրջանակներում մենք պլանավորում ենք ներդրում կատարել, ի թիվս այլ ոլորտների, կրթության եւ նորարարության ոլորտներում, քանի որ հմտությունների զարգացումը առանցքային է Հայաստանի ապագայի համար։ Իմ այցելությունը, որի ընթացքում կքննարկվեն նաեւ «2020 թվականի 20 արդյունքների» ուղղությամբ մեր համատեղ առաջընթացը, նաեւ նախապատրաստական գործողություն է Արեւելյան գործընկերության հաջորդ գագաթաժողովի համար։ Այդ արդյունքները նպատակ ունեն Հայաստանի քաղաքացիների առօրյա կյանքում շոշափելի օգուտներ բերել», - ասել է Հանը։ Այցելության շրջանակներում ԵՄ հանձնակատարը եւ Հայաստանի արտաքին գործերի նախարարը հանդես կգան մամուլի հայտարարություններով: Հիշեցնենք՝ Եվրամիության հետ Ասոցացման համաձայնագրի ձախողումից երեք տարի անց Հայաստանն ու Եվրամիությունն այս տարվա փետրվարին համաձայնության եկան նոր քաղաքական համաձայնագրի շուրջ: ՀՀ-ԵՄ Համապարփակ եւ ընդլայնված գործընկերության համաձայնագիրը նախաստորագրվեց 2017 թվականի սկզբին եւ այն կստորագրվի ընթացիկ աշնանը։


text: ՊՆ-ն մշտապես ուշադրության կենտրոնում է պահում խնդիրները. Վիգեն Սարգսյան Սեպտեմբերի 26-ին ՀՀ պաշտպանության նախարար Վիգեն Սարգսյանը հանդիպել է «Դիտակետ» ծրագրի աշխատանքներում ներգրավված անձնակազմի հետ։ Շնորհակալություն հայտնելով ակտիվ աշխատանքի համար՝ Վիգեն Սարգսյանն ընդգծել է, որ պաշտպանության նախարարության նախաձեռնությամբ կյանքի կոչվող «Դիտակետ» ծրագիրը զորացրված զինծառայողների եւ պաշտպանության նախարարության միջեւ հետադարձ կապի կարեւորագույն օղակ է, որն օգնելու է վեր հանել զինվորական ծառայությանն առնչվող խնդիրները՝ հնարավորություն տալով նախանշել դրանց լուծման արդյունավետ ուղիները։ «Չափազանց կարեւոր է, որ մեր քաղաքացիները վստահ լինեն, որ պաշտպանության նախարարությունը մշտապես ուշադրության կենտրոնում է պահում խնդիրները, որոնց իրենք հանդիպում են ծառայության ընթացքում, եւ զգան, որ հնարավորություն ունեն մեզ հետ հետադարձ կապով տալ գնահատական իրենց անցած ուղու»,- նշել է Վիգեն Սարգսյանը։ Պաշտպանական գերատեսչության ղեկավարն ընդգծել է գործընթացի մասին հավաստի տեղեկատվություն տարածելու կարեւորությունը՝ թյուրըմբռնումներից խուսափելու համար։ «Այս ծրագիրը որեւէ կապ չունի մոբիլիզացիոն գործունեության կամ լրացուցիչ ծառայության հեռանկարների հետ։ Սա ընդամենը հարցում է, որը միտված է ծառայություն անցած տղաների կարծիքն ամբողջականացնելուն, լիարժեք կարծիք ձեւավորելուն, առկա կարծրատիպերի դեմ պայքարելուն, եղած խնդիրները շտկելուն։ Այսինքն՝ որեւէ այլ նպատակ այս ծրագիրը չի հետապնդում։ Եվս մեկ անգամ պետք է ասեմ, որ իսպառ բացառված է հնարավորությունը որեւէ մեկի պատասխաններն անձի հետ կապելու։ Հետեւաբար, ուղղակի առիթն օգտագործելով, պետք է խնդրեմ մեր զորացրված զինծառայողներին լինել հնարավորինս փոխգործակցող այս ծրագրի հետ եւ տալ լիարժեք տեղեկատվություն՝ առկա խնդիրները բացահայտելու, լուծումներ փնտրելու համար,-նշել է Վիգեն Սարգսյանը։ Հանդիպման ընթացքում «Դիտակետ» ծրագրի համակարգող Արմեն Խաչիկյանը ներկայացրել է ծրագրի ընթացքի հետ կապված մանրամասներն ու նախնական դիտարկումները եւ վստահեցրել, որ աշխատանքներն ընթանում են բնականոն հունով։ Հանդիպման մասնակիցները հարցեր են ուղղել պաշտպանության նախարարին եւ ներկայացրել իրենց առաջարկները՝ կապված «Դիտակետ» ծրագրի հետ։ Վիգեն Սարգսյանը, հանդիպմանը ներկա եւ ծրագրի իրականացման աշխատանքներում ներգրավված զորացրված երկու երիտասարդներին խնդրել է ներկայացնել իրենց կարծիքը «Դիտակետի» վերաբերյալ, ինչին ի պատասխան նախկին զինծառայողները համոզմունք են հայտնել, որ ծրագիրը եւս մեկ, հրաշալի հնարավորություն է՝ զինվորական ծառայությանն առնչվող խնդիրները վեր հանելու համար։ Հանդիպման ավարտին Վիգեն Սարգսյանը հաջողություն է մաղթել «Դիտակետի» անձնակազմին եւ պայմանավորվել եւս մեկ անգամ հանդիպել ծրագրի ավարտին։


text: - Հայաստան - Զբոսաշրջություն - Պատահարներ - Հասարակություն - Մշակույթ - Սպորտ - Քաղաքականություն - Տնտեսություն - Էքսկլյուզիվ - Վերլուծություն ԵՐԵՎԱՆ, 13 ապրիլի — Sputnik. Սիրիահայերի արտագաղթի ծավալները Հայաստանից Կանադա կտրուկ աճելուց հետո նույնքան կտրուկ նվազել է։ Այս մասին այսօր լրագրողներին ասաց սփյուռքի նախարարի պաշտոնակատար Հրանուշ Հակոբյանը։ «Հայաստանից Կանադա գնալ ցանկացող սիրիահայերի թիվը զգալիորեն նվազել է։ Նրանք համեմատել են մեր կառավարության ու Կանադայի կառավարության առաջարկած պայմանները, որից հետո էլ չեն ձգտում այնտեղ տեղափոխվել», — ասաց Հակոբյանը։ Նրա խոսքով` սիրիահայերի ներհոսքը Հայաստան չի դադարել։ Ամեն ամիս 15-20 մարդ է գալիս։ Հակոբյանը պարզաբանեց` նրանք հասկանում են, որ իրենց տունը Հայաստանն է, իսկ կառավարությունը փորձում է օգնել նրանց ինտեգրվելու հարցում։ «Շատ ընտանիքներ նշում են, որ երեխաներն արդեն հայերեն են խոսում։ Նրանցից շատերը Հայաստանում են ծնվել, մեր դպրոցներում ու համալսարաններում են սովորում ու չեն պատրաստվում մեկնել։ Նրանք ասում են, որ Հայաստանն իրենց հայրենիքն է», — ասաց Հակոբյանը։ Սիրիահայերը կենտրոնացել են ընտանեկան բիզնեսի զարգացման վրա։ Նրանք նախընտրում են աշխատանքի ընդունել իրենց նման սիրիահայերի։ Այսօր նրանք փորձում են զարգացնել իրենց բիզնեսը տեքստիլի արտադրության ու սննդի արդյունաբերության ոլորտում, ոսկերչությունում, ծառայությունների մատուցման ոլորտում եւ այլն։ 2012 թվականի օգոստոսից — 2018 թվականի հունվար ընկած ժամանակահատվածում Հայաստան է եկել 23 հազար սիրիահայ, որոնցից 20 հազարը հիմնվել են այստեղ։ Սիրիայում հակամարտությունից առաջ Հալեպում մոտ 60 հազար սիրիահայ էր ապրում։ Սիրիայի հայկական համայնքը աշխարհի ամենահզորներից էր համարվում։ Այնտեղ մոտ 110 հազար մարդ կար։ Սիրիական ճգնաժամը սկսվելուց հետո տարբեր գնահատականներով ավելի քան 90 հազար հայ լքել են երկիրը։


text: Արցախում նախրապանը ականի վրա է կանգնել, որը պայթել է Այսօր՝ նոյեմբերի 19-ին, արտակարգ դեպք է տեղի ունեցել Արցախի Հանրապետությունում։ Ժամը 15։00-ի սահմաններում Հադրութի տարածաշրջանի Վայլոավան հանդամասում խոշոր եղջերավոր անասուններ արածացնելիս ականի վրա պայթել է Սյունիքի մարզի Տեղ գյուղի բնակիչ՝ 23-ամյա Հարություն Ավագյանը։ Ինչպես հայտնում է Shamshyan.com-ը, վերջինս ուսի եւ ոտքի հատվածներում ստացել է բեկորային վնասվածքներ եւ օպերատիվորեն ժամանած շտապօգնության բրիգադը նրան նախ տեղում առաջին բուժօգնություն է ցուցաբերել, այնուհետեւ տեղափոխել Հադրութի բժշկական կենտրոն, որտեղ նրա առողջական վիճակը գնահատվում է բավարար։ Ըստ տեղեկությունների՝ բարեբախտաբար, ամպուտացիայի խնդիր չի եղել։


text: Չարորակ նորագոյացություններից մահացության ցուցանիշը Հայաստանում շատ երկրների համեմատ ցածր է. առողջապահության նախարարություն ՀՀ առողջապահության նախարարությունն անդրադարձել է լրատվամիջոցների՝ Հայաստանում չարորակ նորագոյացություններից մահացության ցուցանիշներին եւ այլ երկրների հետ դրանց համեմատականներին։ ՀՀ առողջապահության նախարարության հասարակայնության հետ կապերի բաժնի փոխանցած հաղորդագրության մեջ նշված է. «Առանձին լրատվամիջոցներում կրկին շրջանառվում են ոչ հավաստի տվյալներ այն մասին, թե իբր չարորակ նորագոյացություններից մահացության ցուցունիշներով Հայաստանն աշխարհում զբաղեցնում է առաջին տեղը։ Դժվար է ճշտել, թե վկայակոչվող ոչ պաշտոնական World Life Expectancy («Կյանքի տեւողությունն աշխարհում») էլեկտոնային պարբերականը որտեղից է քաղել հրապարակած այդ տվյալները։ Հստակ է, որ ինչպես Հայաստանը, այնպես էլ Առողջապահության համաշխարհային կազմակերպության (ԱՀԿ) անդամ երկրներն իրենց ցուցանիշներն ուղարկում են ԱՀԿ` միջազգային տվյալների հրապարակման եւ երկրների միջեւ համեմատական վերլուծություն կատարելու նպատակով։ ԱՀԿ Եվրոպական տարածաշրջանի երկրների համար գործող «European Health Information Gateway» (https://gateway.euro.who.int/en/indicators/hfamdb_634-sdr-malignant-neoplasms-per-100-000/visualizations/#id=30910&tab=table) պաշտոնական կայքի տվյալների շտեմարանը հնարավորություն է տալիս այս ցուցանիշների համեմատական վերլուծություն կատարել եւ համոզվել, որ չարորակ նորագոյացություններից մահացության ցուցունիշը Հայաստանում ցածր է շատ երկրների համեմատ։ «European Health Information Gateway» տվյալների շտեմարանում առկա են ըստ տարիքի տարբեր պատճառներից մահացության ստանդարտացված ցուցանիշներ եւ ԱՀԿ կողմից վերլուծվող մի շարք այլ վիճակագրական տվյալներ: Եվրոպական տարածաշրջանի բոլոր երկրների միջեւ համեմատական վերլուծություն հնարավոր է իրականացնել 2014թ. հասանելի տվյալների հիման վրա: Համաձայն դրանց՝ Հայաստանում չարորակ նորագոյացությունների պատճառով վաղաժամ (0-64 տարիքային խմբում) մահացության ցուցանիշը կազմել է 83, իսկ բոլոր տարիքային խմբերում` 186 (100 000 բնակչի հաշվով)։ Հունգարիայում նույն ցուցանիշները համապատասխանաբար կազմել են 117 եւ 230, Խորվաթիայում` 89.3 եւ 208.4, Սերբիայում` 102 եւ 198.5, Լատվիայում` 89.4 եւ 194.5, Լեհաստանում` 87.7 եւ 192, Ռումինիայում` 91 եւ 176, Մոլդովայում` 90.4 եւ 165.2: Հետեւաբար, տեղեկատվությունը, թե իբր Հայաստանը չարորակ նորագոյացություններից մահացության ցուցանիշներով աշխարհում զբաղեցնում է առաջին տեղը, իրականությանը չի համապատասխանում»։


text: ԵՊԲՀ-ում մեկնարկել է վերապատրաստումների շարք ինչպես գիտնականների, այնպես էլ բժիշկների համար: Առաջին սեմինար-աշխատաժողովը նվիրված էր պատշաճ կլինիկական գործունեությանը (GCP) եւ անցկացվեց «ԷՖ ԷՄ ԴԻ ՔԵՅ ԷԼ Եվրոպա» պայմանագրային հետազոտական կազմակերպությունում, որի հետ մեկ ամիս առաջ կնքվել է փոխըմբռնման հուշագիր: Սեմինարի նպատակն էր մասնակիցներին ծանոթացնել կենսատեխնոլոգիայի ոլորտին, մասնավորապես GCP ստանդարտներին, Հայաստանում կլինիկական հետազոտությունների հեռանկարներին ու փորձին, առողջապահական կազմակերպությունների որակի համակարգի հիմունքներին: Միջոցառմանը մասնակցեցին տարբեր նեղ մասնագիտացում ունեցող բժիշկներ, դեղագետներ, կլինիկական օրդինատորներ եւ ուսանողներ: ԵՊԲՀ երիտասարդ հետազոտողների միության կողմից իրականացվող վերապատրաստումների այս շարքը շարունակական է լինելու եւ ընդգրկելու է նոր ոլորտներ։ Նախատեսվում է նման սեմինար-աշխատաժողովի միջոցով վերապատրաստել ավելի քան 200 բժիշկ։ Տեղեկացված լինելու համար կարող եք հետեւել ԵՊԲՀ երիտասարդ հետազոտողների միության ֆեյսբուքյան էջին, բաժանորդագրվել նորություններին։


text: Գնդապետ Գուրգեն Գրիգորյանը որեւէ առնչություն չի ունեցել մարտի 1-ի իրադարձությունների հետ. լուրերը կեղծ են Երեկ համացանցում լայնորեն տարածված տեղեկությունը գնդապետ Գուրգեն Գրիգորյանի վերաբերյալ, այն մասին թե իբր տվյալ անձը առնչություն է ունեցել մարտի 1-ի իրադարձություններին` իրականությանը չի համապատասխանում։ Տվյալ անձը, տվյալ ժամանակաշրջանում բացարձակապես ոչ մի կերպ առնչություն չի ունեցել ոստիկանության հետ, առավել եւս գործողություններին, քանի որ ծառայում էր ՀՀ Զինված Ուժերում եւ պահպանում էր պետական սահմանը արտաքին թշնամուց։ Բացարձակապես ապատեղեկատվություն է նաեւ այն, թե իբր նա հանդիսանում է, այսպես ասած կարմիր բերետավորների գնդի հրամանատար։ Նման տեղեկության սկզբնաղբյուր հանդիսացող էջերը ուսումնասիրելով ակնհայտ է դառնում որ տվյալ անձիք ոչ այլ ինչ են քան անհայտ ֆեյքեր, որոնց նպատակը ապատեղեկատվությունների միջոցով թշնամանք սերմանելն է եւ անկայունություն մտցնելը։ Էրիկ Ավդալյան. Ֆեյսբուք:


text: Հանրաճանաչությունը որոշ խաղեր կարող են անվերջ. Շատ խաղեր շարունակել իր պատմությունը Տարիների ընթացքում, մնում է վերին դիրքերը աղյուսակում. Այս արտադրանքը շատ հաճախ ուղեկցվում է զանգվածային հիստերիայի ժամանակ ելքը հաջորդ խաղի շարք. Հավանաբար ամենահին շարք խաղերի են, որ շարունակում են համապատասխան այդ օրը, այն է, որ պատմությունը իշխան Պարսկաստան. Իշխան Պարսկաստանի խաղերից արդեն հայտնի է ոչ միայն առաջին համակարգչի, այլ կոնսուլներ. Շարքը շարունակվում է: Այս օրը, սակայն շատ երկրպագուներ առաջին խաղերը չեն խաղում ժամանակակից խաղի. Հասարակություն եւ տարիքի ավելի հաճախ մարդկանց պաշտոնում նրա ցանկությունները, նույնիսկ անմեղ են, այլեւս հասանելի չէ, քանի որ նրա Նորաձեւություն, կարգավիճակի, սոցիալական կամ այլ գործոններով: Թեեւ միտումը հիմա խաղում է ցանկացած տարիքում աստիճանաբար նվաճելով աշխարհի շատ վախենում են խաղալ, ստիպելով իրեն դուրս ցանկությունը բնորոշ է մանկության Նրանք չեն կարող հասկանալ, որ սա պահպանողական նայում է, որ միանգամայն տեղին էր շատերի համար: Ի վերջո, որն է տարբերությունը մի խաղ եւ նստած են հեռուստացույցի առջեւ, անիմաստ. Դա հաճախ է պատահում, որ խաղը աշխարհը շատ ավելի օգտակար է եւ տեղեկատվական քան բովանդակության հեռուստատեսային ծրագրերում: Բայց նրանք, ովքեր հիշում են իշխան Պարսկաստանի առաջին դրա մասերի, դեռեւս փորձում է գտնել մեկ ժամ է ձեր սիրած խաղը կամ դրա հետեւանք. Առաջին խաղեր էին երկու ծավալային, ինչպես նաեւ բոլոր խաղերը ժամկետի. Նրանք կարող են գնալ շատ քչերն են, քանի որ չկար խնայողությունը, եւ այսպիսով, խաղում էր ուշադիր ուսումնասիրել կրկին ու կրկին խաղի աշխարհի եւ փորձում է ստանալ որքան հնարավոր է. Հետո թակարդներ են ամեն քայլափոխի, եւ կյանքը ոչ այնքան, որ նրանցից յուրաքանչյուրը ստուգելու համար դժվարին ճանապարհ. Այնուհետեւ Խաղալ իշխան Պարսկաստանի շատ դժվար էր. Ի վերջո, այս խաղը պարունակում է բազմաթիվ դժվարություններին, որի համար նա դարձավ հանրաճանաչ. Էությունը խաղը է ստանալ միջոցով մակարդակում. Բացառությամբ, որ հարկ էր, միշտ չէ, որ հեշտ է. Հաճախ դա թակարդ, սողանքների եւ այլ անակնկալներ: Բացի այդ, խաղի աշխարհը լի է թշնամիների. Battle նրանց հետ իսկական մենամարտ, չէ, որ ժամանակակից խաղեր. Ըստ էության, դա այն էր, որ առաջին խաղը այնքան հայտնի այսօր ոճով Parkour. Թռիչք, կոկիկ անցնել վտանգի գոտում, վազում, բարձրանում ledges - սա լրիվ ցուցակն է, թե ինչ էր Պարսկաստանի արքայազնը. Ընթացքում գոյության խաղի դուրս են եկել ավելի քան 10 գործեր, բոլորն լուրջ հետաքրքրություն է խաղացողներին. Modern Prince Պարսկաստանի նույնը չէ, ինչպես նախկինում, սակայն, շատերը խաղում են հաճույքով եւ կարոտախտով. Խաղալ եւ դուք իրավունք այստեղ. Ազատ, ինչպես միշտ. Իշխան Պարսկաստանի Խաղեր Օնլայն անվճար առցանց անվճար. Բոլոր ազատ իշխան Պարսկաստանի խաղի առցանց միայն աշխարհում նման զվարճատեղի - Flash. com. ua - Լավագույն օնլայն ֆլեշ խաղ իշխան Պարսկաստանի անվճար երեխաների համար: Շնորհակալություն աշխարհի արկածային եւ ձեր սիրած բոլոր խաղերը - օնլայն խաղ իշխան Պարսկաստանի հասանելի անվճար է. Խաղալ իշխան Պարսկաստանի չէ.


text: Beeline-ի վաճառքի եւ սպասարկման գրասենյակներում իջեցվել են iPhone-երի ամբողջ տեսականու գները: Ներկայում iPhone վերջին մոդելները՝ iPhone 6-ից մինչեւ iPhone X, կարելի է գնել 297 900-ից մինչեւ 644 900 դրամով: Որոշ մոդելների գները նվազել են 41 000 դրամով: «Apple-ի հեռախոսները միշտ շատ պահանջված են մեր հաճախորդների կողմից, եւ մենք մշտապես փորձում ենք նրանց առաջարկել պարզ եւ հարմար պայմաններ եւ, իհարկե, ցածր գներ: Նշեմ, որ Beeline-ի հեռախոսները գնելիս բաժանորդները կարող են օգտվել շահավետ տարաժամկետ վճարման պայմաններից, եւ տոկոսների ու լրացուցիչ վճարումներ փոխարեն վճարել միայն կապի համար», - ասել է Հայաստանում Beeline-ի գլխավոր տնօրեն Անդրեյ Պյատախինը։


text: Ուշադրություն, այս հոդվածն աղբյուրների կարիք ունի։ Դուք կարող եք օգնել նախագծին՝ գտնելով բերված տեղեկությունների հաստատումը վստահելի աղբյուրներում եւ ավելացնելով այդ աղբյուրներին հղումները հոդվածին։ Անհիմն հղումները ենթակա են հեռացման։ Ուշադրություն, այս հոդվածը կամ հոդվածի բաժինը փաստերի եւ տեղեկությունների ճշտման կարիք ունի։ Քննարկման էջում պետք է լրացուցիչ բացատրություններ լինեն Մասնաբաժինը Հայերն Մարդահամար 2001 19-րդ դարի բացիկ։ Սուրբ Նիկողայոս հայկական եկեղեցի Ուկրաինայի Կամենեց-Պոդոլսկ քաղաքում: Քանդվել է 1930-ական թվականներին։ Հայերը Ուկրաինայում բնակվել են շատ վաղուց արդեն XI դարում Կիեւում կար հայկական համայնք։ Ավելի ուշ հայկական մեծ համայնքներ են եղել Լվովում, Կամենեց-Պոդոլսկում եւ Մոգիլյով-Պոդոլսկում։ XV-XVIII դարերում հայկական գաղութներ են հիմնվել Չեռնովցիում, Յազլովեցում, Խոտինում, Բերեժանիում, Զոնլոչեւում, Ստանիսլավում (այժմ՝ Իվանո-Ֆրանկովսկ), Ժվանեցում, Դուբրովիցայում, Ռաշկովում եւ այլուր։ Հայերն զբաղվել են արհեստներով, առեւտրով, երկրագործությամբ։ Նրանք ունեցել են ներքին ինքնավարություն, դատարաններ։ Կառուցել են բնակելի շենքեր, եկեղեցիներ, դպրոցներ, ռազմական ամրություններ, ջրմուղներ, հիմնել հիվանդանոցներ, տպարաններ, գրադարաններ, թատրոն։ Շատ հայեր մասնակցել են ուկրաինական ժողովրդի ազգային-ազատագրական պայքարին։ Դեռեւս XVI դարում նրանք մտել են կազակական զորամիավորումների մեջ եւ կռվել թուրք-թաթարական ասպատակիչների դեմ։ Հայերը երկար ժամանակ կարողացել են պահպանել իրենց ազգային նկարագիրը։ Սակայն օտար միջավայրն աստիճանաբար ձուլել եւ կլանել է նրանց, ինչին զգալի չափով նպաստել է նաեւ XVII դարում իրականացված բռնի կաթոլիկացումը։ Թուրքական լուծն իր հերթին սասանեց արդեն նկատելիորեն թուլացած գաղութի հիմքերը, եւ ապազգայնացումն ընթացավ ավելի ուժեղ թափով։ Հայրենական մեծ պատերազմի տարիներին, երբ մարտերի առաջին իսկ օրից Ուկրաինայի տարածքը վերածվեց ռազմադաշտի, հազարավոր հայ մարտիկներ, այդ թվում եւ Ուկրաինայում բնակվող հայեր, մասնակցեցին երկրի պաշտպանությանն ու ազատագրմանը։ Ուկրաինայի տարածքում մղված մարտերի մասնակից զորակազմավորումների մեջ էին հայկական դիվիզիաները եւ Սասունցի Դավիթ տանկային շարասյունը։ 1988 թ-ի Սպիտակի երկրաշարժից հետո եւ 1990-ական թվականներին մի քանի հազար հայաստանցիներ բնակություն են հաստատել Ուկրաինայի արդյունաբերական եւ ծովափնյա քաղաքներում։ Աշխուժացել է հայ ազգային կյանքը։ Ուկրաինայի գրեթե բոլոր խոշոր քաղաքներում հիմնվել են հայկական մշակութային ընկերություններ, եկեղեցիներ, դպրոցներ, հայերենի ուսուցման խմբակներ։ Ներկայումս Ուկրաինայում բնակվում է շուրջ 130 հզ. հայ, ոչ պաշտոնական տվյալների հայերը Ուկրաինայում կազմում են 400.000 մարդ։ Բնակվում են հիմնականում Կիեւում (40.000), Օդեսայում, Խարկովում, Դոնեցկում, Լվովում, Զապորոժյեում, Ղրիմի քաղաքներում եւ այլ վայրերում։ Գործում են 23 հայկական եկեղեցիներ եւ 2 մատուռ, ամենօրյա եւ կիրակնօրյա դպրոցներ, հրատարակվում են« Արագած, Մասյաց աղավնի հայկական թերթերը, Սուրբ Խաչ հանդեսը։ 2001 թ-ին ստեղծվել է Ուկրաինայի հայերի միությունը։ Ուկրաինայում կառուցվում է 6 հայկական եկեղեցի, Դոնեցկ, Կիեւ Զապորոժյե, Կամենեց-Պոդոլսկի, Լուգանսկ եւ Սեւաստոպոլ քաղաքներում։


text: Իրավապահները վերաբացել են 16 տարի առաջ անհետ կորած տղայի քրեական գործը։ Քննության տվյալներով, 6 տարեկան տղային գողացել են գնչուները՝ Շախտի քաղաքում։ Այժմ տղան գտնվել է Վոլգոգրադում։ Այս մասին հայտնում է «ՌԻԱ նովոստին»։ Քննության տվյալներով, Շախտի քաղաքի կենտրոնական շուկայի մոտ 2000 թվականի նոյեմբերին 6 տարեկան տղան գնացել է անհայտ ուղղությամբ ու կորել է։ Շուկայում նրա մայրը զբաղվելիս է եղել առեւտրով։ Տարիներ շարունակ իրավապահները չեն կարողացել գտնել տղայի հետքը, եւ անգամ ենթադրել էին, որ տղան սպանվել է։ Ըստ նախաքննության, սակայն, գողանալուց հետո անմիջապես գնչուները տղային տեղափոխել են Վոլգոգրադ, որտեղ էլ երեխան ապրել է։ Նրա անունը փոխել են, իսկ իրեն գողացածներին երեխան որպես մայր ու հայր է ճանաչել եւ դիմել։ 16 տարեկանից տղան սկսել է աշխատել եւ ողջ վաստակածը տրամադրել ծնողներին։ Սակայն որոշ ժամանակ անց տղան տանից հեռացել է եւ սկսել ապրել՝ որտեղ պատահի, աշխատելով՝ ինչ կարող է։ Ի վերջո, տղայի ոդիսականն ավարտվել է 2016 թվականի հուլիսին՝ Վոլգոգրադում, ոստիկանները նրան հայտնաբերել են մի «Գազել»-ի մեջ՝ քնած։ Այսպես, հայտնաբերվել են նաեւ նրան գողացողները, որոնք, ըստ իրավապահների, արդեն խոստովանել են իրենց մեղքը։ Տղան արդեն 22 տարեկան է, սակայն գրել-կարդալ չգիտի, տարածության մեջ կողմնորոշվել չի կարողանում։ Պարզվել է նաեւ, որ տղայի իրական ծնողները մի քանի տարի առաջ մահացել են, ուստի երիտասարդի խնամքով այժմ զբաղվում են տեղի իշխանությունները՝ տեղավորելով նրան խնամակալ մի ընտանիքում։


text: Այսօր, երբ ԱՄՆ-ի Կոնգրեսի միջանկյալ ընտրություններին մնացել է ընդամենը երեք ամիս, երկրի օրենսդիրները, կառավարության պաշտոնատար անձինք եւ մասնավոր ընկերություններն աշխատանքներ են իրականացնում ամերիկացի ընտրողներին հաքերներից եւ օտարերկրյա քարոզչությունից զերծ պահելու նպատակով։ ԱՄՆ-ի օրենսդիրները երեքշաբթի օրը գովասանքով խոսեցին 32 կեղծ օգտատերերի հաշվեհամարներ փակելու ՝՝Ֆեյսբուք՛՛ ընկերության կայացրած որոշման մասին։ Ըստ ՝՝Ֆեյսբուք՛՛-ի ղեկավարության, իրենք կասկածում են, որ նշված հաշվեհամարներով փորձ է արվել մինչեւ եկող ընտրությունները միջամտել ԱՄՆ-ի քաղաքականությանը։ Սոցիալական մամուլի հսկա հանդիսացող ՝՝Ֆեյսբուք՛՛-ին չի հաջողվել գտնել այդ հաշիվները Ռուսաստանին կապող փաստեր, սակայն նմանություններ է գտել 2Օ16 թվականի ԱՄՆ-ի նախագահական ընտրություններին Սանկտ Պետերբուրգից միջամտելու փորձերի հետ։ ԱՄՆ-ի վարչակազմի պաշտոնատար անձինք ասում են, թե Ռուսաստանի միջամտությունը բազմաթիվ ձեւեր է ընդունել։ ԱՄՆ-ի ներքին գործերի նախարար Քիրսթեն Նիլսենն ասել է, թե իրականացվում են կիբերլրտեսություն, կիբերներխուժումներ՝ քվեարկողների գրանցման համակարգեր։ ՝՝Իրականացվում է առցանց քարոզչություն եւ ավելին։ Հստակ ասեմ, մեր հետախուզությունը գիտի պատասխանը։ Դա ռուսներն են՛՛, ասել է նա։ Նյու Յորքում երեքշաբթի օրն անցկացված կիբերանվտանգության հարցերով գիտաժողովի ժամանակ ԱՄՆ-ի բարձրաստիճան պաշտոնյաները խոստացան պաշտպանել ԱՄՆ-ի ընտրական համակարգը։ Ինչպես երկրի փոխնախագահ Մայք Փենսն ասաց, Միացյալ Նահանգները թույլ չի տա արտաքին որեւէ միջամտություն որեւէ երկրի կողմից։ ՝՝Ո՛չ Ռուսաստանի, ո՛չ Չինաստանի, ո՛չ Իրանի, Հյուսիսային Կորեայի կամ որեւէ այլ երկրի կողմից՛՛, հայտարարեց նա։ Նրա խոսքերով, ԱՄՆ-ը ոչ միայն ուժեղացնում է իր կիբերպաշտպանությունը, այլ նաեւ պատասխանում է հարձակումներին։ Տեխնոլոգիաների բնագավառի փորձագետներն ասում են, թե հաքերների ինքնությունը պարզելու ջանքերն ու աշխատանքները հարատեւ են։ Նրանցից Բարբարա Օրթութայի խոսքերով, այդ աշխատանքներն ավելի են ինտենսիվացել նախորդ ընտրություններից հետո։ ՝՝Հաքերային հարձակումները երբեք չեն վերանա, այնպես ինչպես մյուս հանցագործությունները։ Այդ պատճառով դրա դեմ միշտ է պետք պայքարել՛՛։ Գիտաժողովի մասնակիցները, այդ թվում երկրի փոխնախագահը, գտնում են, որ կիբերհարձակումների դեմ պայքարում մեծ է մասնավոր սեկտորի եւ յուրաքանչյուր քաղաքացու դերը։